Algav saade on valminud tänu J.Meyeri teenistuspartnerite toele
IGAPÄEVAELU RÕÕMUD
Me oleme pühitsetud,
mis tähendab, et meid on eraldatud ühe erilise ja püha eesmärgi tarvis.
See siin on minu klaas nende koosolekute ajaks
ja me ei kasuta seda mitte millegi muu tarbeks.
Mõtlete te kaasa minuga?
Ma olen ainus inimene siin, kes võib juua sellest klaasist.
See on küll suht hale näide,
kuid see on eraldatud vaid minu kasutuseks.
Ja kuigi tegu on vaid lihtsalt klaasiga, omavad inimesed austust selle suhtes.
Kui paljud mõistavad mind?
See pole küll parim näide sellest, kui Jumal ütleb, et meid on eraldatud
ja pühitsetud Tema poolt kasutamiseks.
Me kuulume kõikvõimsale Jumalale!
"Meie Isa, kes Sa oled taevas, pühitsetud olgu Sinu nimi."
Peagi sa ei palveta enam Meie Isa palvet selliselt nagu varem.
See palve katab kõike.
Ilmutuse 4:1-8
"Pärast seda ma nägin, ja vaata: taevas oli avatud uks,
ning sama hääl, mida ma olin kuulnud enesega rääkivat otsekui pasun, ütles:
Tule siia üles ja ma näitan sulle, mis peab sündima pärast seda!”
Sedamaid olin ma vaimus.
Ning ennäe, taevas seisis troon, ja keegi istus troonil.
See istuja oli sarnane jaspise- ja karneoolikiviga,
ja trooni ümber oli vikerkaar, mis sarnanes smaragdiga,
ja trooni ümber oli kakskümmend neli trooni
ning neil troonidel istus kakskümmend neli vanemat,
valged rõivad üll (mis sümboliseerb pühadust)
ja peas kuldpärjad (mis sümboliseerib puhas olemist).
Troonist tuli välja välke ja hääli ja kõuemürinaid,
ning seitse tulelampi oli põlemas trooni ees..."
Ei tundu nagu mingi roosamanna lugu.
"...need olid Jumala seitse vaimu.
Trooni ees oli nagu klaasmeri, mägikristalli sarnane.
Trooni keskpaigas ja trooni ümber oli neli olevust,
täis silmi eest ja tagant."
Ehk teisisõnu - Jumal näeb kõike.
"Esimene olevus oli lõvi sarnane ning teine olevus oli härja sarnane
ning neljas olevus oli lendava kotka sarnane."
Ma üldse ei väidagi, et sellest kõigest aru saan,
aga vaatame edasi.
"Ning neil neljal olevusel oli igaühel kuus tiiba,
ümberringi ja seest silmi täis,
ning nad ei lakanud ööl ega päeval hüüdmast: Püha, püha,
püha on Issand Jumal, Kõigeväeline, kes oli ja kes on ja kes tuleb!”
Tooge me pühale Jumalale üks kiitushüüd!
Las ma istun maha - siis tundun ehk pisut kenam.
Kuula!
Kui me ikka kohe tõesti, tõesti, tõesti teame,
kes Jumal on
ja kui imeline ning hämmastav Ta on,
siis kuidas oleks, kui lihtalt lõpetaks osade tobedate asjade tegemise?
Alustagem kasvõi otsusest mitte rääkida enam taga kedagi.
Ma ei räägi siin millegi tegemisest selleks, et pälvida Jumala soosingut,
vaid ma räägin õige asja tegemisest seetõttu, et Ta on püha Jumal
ja Ta väärib meie kiitust.
Tõeline kiitus on aga nii palju enamat
kui korra nädalas kirikus ekraanilt mõned laulud laulda.
Jumal otsib tõelisi ülistajaid, kes ülistaksid Teda tões ja vaimus.
Ülistajaid, kes teevad seda Jumalale.
Kuni me aga ei jõua punkti, kuhu tegelikult on oluline jõuda,
kus me ütleme: "Jumal, Sina oled kõike nägev silm
ja Sa näed kõike.
Vahet pole, kus ma olen - Sina näed mind
ja ma tahan elada Sulle.
Mida iganes ma ka teen, ma tahan teha seda Sulle
ja isegi, kui seda maa peal ei hinnata, teen ma seda ometigi Sulle."
Aamen?
Heakene küll, lähme edasi, sest muidu jääme siia terveks ööks.
Me näeme Jesaja 6:1-5 Jesaja reaktsiooni
Jumala välja ilmumisele.
"Sel aastal, kui kuningas Ussija suri,
nägin ma Issandat istuvat suurel ja kõrgel aujärjel,
ja tema kuue palistused ulatusid templi seinast seina."
See oli Jumala au, mis täitis templi.
"Temast kõrgemal seisid seeravid..."
Seerav tähendab "tuliselt põlev".
"Temast kõrgemal seisid seeravid; igaühel neist oli kuus tiiba:
kahega ta kattis oma palet, kahega ta kattis oma jalgu
ja kahega ta lendas.
Ja need hüüdsid üksteisele ning ütlesid:
Püha, püha, püha on vägede Issand!
Kogu maailm on täis tema au!”
Ja uksepiidad vabisesid hüüdjast häälest
ning koda täitus suitsuga."
Ja siit tuleb Jesaja reaktsioon:
Häda mulle, sest ma olen kadunud!
Sellepärast, et ma olen roojane mees huultelt
ja elan roojaste huultega rahva keskel."
Jesaja ütles: "Ma olen rikutud ja omadega õhtal!"
Ta koges patutunnetust asjade pärast,
mida oli rääkinud ja mis olid mõttetud.
Kui keegi annaks sulle ette lause: "Jumal on..."
ja paluks sul selle lõpetada,
siis huvitav, mida inimesed ütleksid?
Võib-olla seda, et Jumal on hea, armastav, armuline,
halastaja, andestav, imeline ja püha.
Kuid huvitav, kas keegi ütleks ka, et Jumal on hirmuäratav?
Paljud teist ei saanud sellest aru, tehes haput nägu.
Kuid tegu on sellise püha hirmuäratavusega.
Küsimus pole kartuses, et Jumal mulle midagi halba teeb.
Ma pigem kardan, et teen Talle haiget.
Ma küll ei taha seda teha,
nii nagu ei taha ka teha Talle mittemeelepäraseid asju.
Ma ei taha teha haiget Jumala südamele.
Peame hoopis ülistama Teda.
Matteuse 6:9-13 "Sinu riik tulgu..."
Läheme teemaga edasi.
Sinu riik tulgu.
"Meie Isa, kes sa oled taevas! Pühitsetud olgu sinu nimi!
Sinu riik tulgu..."
Mida see tähendab?
Peaksime tundma suuremat muret kadunud hingede pärast
ja selle pärast, et Jumalariik võiks kasvada,
mitte muretsema sellepärast, et saada koguaeg oma tahtmist.
Meie maailmas on kõikvõimalikku valu ja ebamoraalsust.
Ära kunagi raiska oma aega asjade taga ajamisele.
Otsi esmalt Jumalariiki ja Tema õigust
ning kõike muud antakse sulle pealekauba.
Meie südamehüüe peaks olema: "Jumal, milline on minu ülesanne?"
Milline on minu ülesanne?
Su ülesanne ei pruugi olla ülistusjuht, pastor või mõne ettevõtte omanik.
Võib-olla on sinu ülesanne hoida koguduse WC'd puhtana?
Kuid kui nii, siis tee seda naeratusega huulil
ja otsekui Issandale!
Keegi peab ju seda ka tegema, mistõttu miks mitte sina?
Aamen?
Mulle meeldib, kui inimesed ütlevad: "See on mu ülesanne."
Me peame teadma, milline on me ülesanne Jumalalt.
Võib-olla on su praeguseks ülesandeks
kasvatada lapsi ja olla hea naine.
Võib-olla on su ülesanne olla parim isa, kes olla annab.
Või võib-olla on su ülesanne
sirutuda mõne lapseni koguduses, kellel pole isa
ja võtta ka tema oma tiiva alla.
Milline on su ülesanne Jumalalt?
See võib olla kas midagi avalikku või ka salajas täidetavat.
Kuid, mida iganes me teeme Jumalale salajas,
saab avalikult tasustatud.
Matteuse 6 ütleb nii.
Tee oma osa, et Jumalariik võiks kasvada.
Palu, et Jumal murraks su südame maailma tänase olukorra pärast
ja õpi olema eestpalvetaja kadunud hingede eest.
Piiblis on öeldud, et kogu maa ägab,
oodates Jumala laste esiletulekut.
Ma ei tea, kuidas on sinuga
ja ma ei taha, et see nüüd valesti kõlaks,
aga ma olen ja ei ole ka rõõmus siin maa peal olemise üle.
Ma ei tunne täiuse tunnet siin maa peal,
sest ma ei kuulu siia, nii nagu sinagi ei kuulu siia.
See siin pole me kodu.
See on vaid üks "läbisõidu koht",
kus miski ei saa meid kunagi 100% rahuldama.
Seetõttu tasub ka lõpetada maiste asjade tagaajamine
ja püüe leida neist rahuldust
ning hakata tegema seda, milleks me siin tegelikult oleme
ja see on elada Jumala nime auks.
"Sinu riik tulgu, sinu tahtmine sündigu nagu taevas, nõnda ka maa peal!"
Sinu tahtmine sündigu.
Luuka 22:42 Isa, kui sa tahad, võta see karikas minult ära!
Ometi ärgu sündigu minu tahtmine, vaid sinu oma!”
Meile meeldib tsiteerida Rooma 8:28 "Neile, kes Jumalat armastavad,
laseb Jumal kõik tulla heaks -
neile, kes on tema kavatsuse kohaselt kutsutud."
Kuid me kuuleme vaid seda osa: "...laseb Jumal kõik tulla heaks".
See on see, mida inimesed kuulevad. "Äge! Jumal laseb kõik tulla heaks!"
Kuid seda neile, kes armastavad Jumalat
ja kes on tema kavatsuse kohaselt kutsutud.
Neile, kes innukalt ajavad taga ja igatsevad täita Jumala tahet
oma eludes.
Enne, kui sa ei igatse Jumala tahte järele
rohkem kui hingamise järele,
olles pigem valmis surema, kui et elama ilma Jumala tahteta,
ei juhtu sinuga midagi, mis sinu kasuks välja töötaks.
Tean, et kui oled elanud ilma peal sama kaua kui mina,
on see nö "maailma teema" sinu jaoks juba ammendunud.
Kuid kui me ei ela Jumala tahtes, siis mida väärtuslikku meil üldse on?
Mis ma sellest saan, kui saavutan oma tahte?
Õnnelikuks see mind igal juhul ei tee!
Tean, millest räägin, sest olen selle läbi teinud.
"Oo Jumal, ma ei suuda abiellumata õnnelik olla."
"Oo Jumal, ma ei suuda abielus edasi olles õnnelik olla."
"Jumal, ma ei suuda ilma lapsi saamata õnnelik olla."
"Jumal, ma ei suuda nende lastega õnnelik olla."
"Jumal, ma ei suuda olla õnnelik ilma parema töö või suurema majata."
Sa pole nagunii õnnelik - mida iganes sa ka ei saaks!
Sest õnn ei peitu asjades!
Ainus rõõm peitub Jeesuses
ja kui otsime esiti Tema riiki, lisab Tema meile ka kõik need asjad.
Kuigi siis need ei huvitagi meid enam nii väga.
Ma olen täiega elevil, kui Jumal teeb erilisi asju mu heaks
ja Ta teeb neid pidevalt.
Kuid see on nii värskendav, et ma ei pea neid taga ajama.
Imeline aeg!
Kullakallis vallaline naine - ära aja ühtki meest taga.
Aja Jumalat taga
ja küll Tema paneb ka mehed sind taga ajama.
Las ma täpsustada - õiged mehed!
Jeesus küsis:
"Kas olete valmis jooma karikast, millest mina joon?"
Las ma öelda sulle midagi.
Jumala tahte täitmine pole igakord kerge ja lust ja lillepidu.
Sageli eelneb Jumala au kogemisele rohket ägamist.
Aamen?
Meil on siin täna lõbus, kuigi see on üsna põletav teema,
kuid ma saan väga hästi aru, mida ma inimestelt palun,
kui ütlen, et tuleb andestada neile, kes on sulle haiget teinud;
et tuleb lõpetada nende taga rääkimine,
kes sulle tegelikult judinaid tekitavad.
Ma pean vahel lausa keelde hammustama,
et oma suu kinni hoida.
1 Tessalooniklastele 4:3-5
"Jah, see on Jumala tahtmine,
et te oleksite eraldatud ja kõrvale pandud
puhta ja püha elu elamiseks.
Et te hoiduks seksuaalsetest pahedest
ja igaüks teist teaks,
kuidas kontrollida ja tulla toime omaenda ihuga
pühitsuses, puhtuses ja aus, olles kaugel rüvedusest,
nii et te ei kasuta oma ihu lihalike kirgede rahuldamiseks
nagu paganad seda teevad, kes ei tunne tõelist Jumalat
ega tea midagi Tema tahtest."
Sa oled tulnud täna ühele pühale koosolekule.
Kui paljud teist mõistavad,
et kui me ei kuule seda kõike ja palju muidki asju,
oleme omadega ikka tõelises jamas.
Arm ei ole mingi vabandus elamaks lõtva ja lodevat elu.
See on Jumala vägi, mis võimaldab meil seda mitte teha.
Jah, Jumala armastus katab suure hulga patte,
kuid Jeesus ütles:
"Kui te mind armastate, siis te ka kuuletute mulle."
Ta ei öelnud, et kui kuuletume Talle, siis ka Jumal armastab meid.
Jumal juba armastab meid!
Kui me aga näeme Ta pühadust ja seda, kui imeline Ta on;
kui me teame, et Ta on me Isa ja elab me sees,
siis kuidas me saaks mitte öelda:
"Mu Jumal, mu Jumal, mu Jumal - las Su tahe sündida mu elus.!"
"Sinu tahtmine sündigu nagu taevas, nõnda ka maa peal!
Meie igapäevast leiba anna meile tänapäev!"
Jehoova Jaire - Issand, meie varustaja.
Kui mõtled sellele loole,
kus juudid said igapäevaselt just vajamineva koguse mannat -
päev korraga,
siis Jumal tahab, et ka meie usaldaks Teda
üks päev ja üks hetk korraga.
Usaldaks Jumalat päevast päeva päev korraga.
Matteuse 6:34
"Ärge siis hakake muretsema homse pärast,
sest küll homne päev muretseb ise enese eest!"
Jumal on meie varustaja.
Kui juudid kogusid rohkem, kui neil sel hetkel tarvis oli,
läks see pahaks ja hakkas haisema.
Meil on palju vajadusi, kuid Jumal täidab need kõik.
Üks asi, mida me meeletult vajame, on jõud. Vaimulik jõud.
Me vajame julgustust, rahu, varustust, kaaslust,
tarkust ja tunnetust
ning Jumal annab meile kõik, mida me vajame.
"Küll mu Jumal täidab kõik teie vajadused." (Fil. 4:19)
"Ja anna meile andeks meie võlad,
nagu meiegi andeks anname oma võlglastele!"
Tahad sa ka tegelikult, et Jumal seda teeks?
Sa vist ei kuulnud mind?
Tahad sa tõesti, et Jumal andestaks sulle selliselt
nagu sina andestad teistele?
Kuid selline on Ta tõotus!
Me peaks võtma seda tõsiselt!
Ärge vaadake mind midagi niimoodi - ega mina seda Piiblisse kirja pannud!
Matteuse 6:12 "Ja anna meile andeks meie võlad,
nagu meiegi andeks anname oma võlglastele!
Sest kui te annate inimestele andeks nende eksimused ja tahtlikud patud,
jättes nad sinnapaika ja lastes neil minna,
ilma, et oleksite kibestunud,
siis annab ka teie taevane Isa teile andeks,
kui te aga ei anna inimestele andeks nende eksimusi ja tahtlikke patte,
jätmata neid sinnapaika ja laskmata neil minna
ning olles ikka kibestunud nende suhtes,
siis ei anna ka teie Isa teie eksimusi andeks."
Me ei kuule neid sõnu just eriti tihti, mis?
Kui ma oleks sinu asemel, et heidaks ma täna enne magamagi,
kui olen andestanud kõigile, kelle vastu mul midagi on.
Tõsiselt!
Ütlen seda nii tõsiselt, kui üldse öelda annab!
"Ma ei saa sinna midagi parata, et nii tunnen!"
Tõsi. Küll aga saad sa otsustada:
"Jumal, ma ei taha enam kanda viha oma südames
peale seda, mida Sina oled minu heaks teinud.
Ma ei saa võtta vastu Sinu armu ja andestust,
kui pean samas vimma kellegi teise peale."
Nii et, lange aga silmili maha ja püsi seal seni,
kuniks Jumal annab sulle armu ja jõudu end püsti ajada
ja armastada inimesi,
kes sobiks muidu vaenlase kategooriasse.
Oleks mul ometi veel üks õhtu!
"Ja ära saada meid kiusatusse,
vaid päästa meid ära kurjast!"
Palu seda palvet iga päev!
"Ära saada mind kiusatusse,
vaid päästa mind ära kurjast!"
Jagan siinkohal kiiresti loo ühest naisest, kes selleks loa andis,
jättes mainimata ta nime.
See naine on olnud kristlane palju, palju aastaid.
Keskealine naine, kes on pikka aega kristlane olnud.
Kuid tal on väike probleem - talle ei meeldi ta abikaasa.
Naine ütles: "Ta lihtsalt ei meeldi mulle!"
Nad on olnud abielus 45 aastat, kuid ta mees ei meeldi talle.
Kuna ta aga ei teinud Jumalaga koostööd,
et sellest probleemist oma südames võitu saada,
jättis ta kui väikese ukse lahti.
Nii sai ta ühel päeval ühelt mehelt sõnumi,
kellest ta kunagi kuulnud polnud
ja seal seisis: "Tere!"
Rumal viga nr.1 oli vastata ja öelda ka: "Tere!"
Õige tunnetus ei laseks seda teha.
Pikk jutt lühikeseks, kuigi tegu on pika looga -
see mees pettis temalt välja 200 000 dollarit.
Tegu on uuestisündinud ja Püha Vaimuga ristitud naisega,
kes käib ka kirikus.
Las ma öelda midagi - me kõigi südames on midagi.
Ära ignoreeri neid väikesi asju,
sest väikesed rebased hävitavad viinamäe.
Pead hoidma oma südame puhtana Jumala ees,
sest kui sa seda ei tee, pöörab Saatan selle su enda vastu.
See naine ei suuda tänaseni uskuda, et millegi sellisega kaasa läks.
Kuid seda seetõttu, et puudus õige tunnetus.
Palu Jumalalt igaks päevaks õiget tunnetust.
"Issand, päästa mind kurjast!
Näita mulle, kes on õelad inimesed,
või aita mul põgeneda nende eest, kes pole õiged ja head mu jaoks.
Jumal, aita mind ja näita mulle,
kes on ka tegelikult mu sõber ja kes mitte.
Aita, et ma ei langeks kiusatusse!"
Jüngrid jäid kurvastusest magama ja Jeesus ütles:
"Kas te tõesti ei suuda püsida ärkvel ja paluda,
et te ei langeks kiusatusse?"
Ära oota, kuniks oled juba suurima kiusatuse võimuses
ja tunded löövad üle pea.
Palu iga päev:
"Ära saada meid kiusatusse, vaid päästa meid ära kurjast!"
Miks? Sest Jumal on ainus, kellel on selleks vägi.
Palve on tõesti imeline eesõigus,
mida tuleks alati kasutada esimesena igas olukorras
ja mitte kunagi kui viimse väljapääsuna.
Peame uskuma, et Jumal kuuleb meid,
sest Ta on me armastav Isa.
Usu alati, et Ta töötab sinu kasuks, isegi, kui sa ei näe või tunne midagi.
Täna pakume sulle õpetust palve väe kohta.
Esiteks õpetus "Meie Isa palvest", mis on nii CD kui DVD peal.
Lisaks sellele samateemaline raamatuke.
Ka pakume sulle raamatut "Lihtsa palve vägi".
Kui õpid tundma, kui nauditav ja võimas palve on,
õpid ka palvetama läbi päeva.
Seda tehes hakkad aga nägema imelisi asju sündimas
nii su enda kui sulle armsate inimeste elus.
Ole õnnistatud ja ilusat päeva jätku!
"Meie Isa palve - õppides palvetama nagu Jeesus."
Selle võimsa õpetuse kaudu avastad,
kuidas usaldada Jumalat kõigi oma vajaduste suhtes
ning kogeda Jumalaga lähedasemat suhet läbi palve.
Õpetusega käib kaasas ka väike raamatuke,
mis on täis Piibli kirjakohti ja Meie Isa palve seletusi.
Lisaks sellele saad raamatu
"Lihtsa palve vägi - kuidas rääkida Jumalaga kõigest".
Kõik need materjalid on tellitavad ekraanil oleva tellimisinfo abil.
On sul hetk?
Kuula järgmist!
Mida lähemal sa elad Jumalale, seda paremini sa tunned Tema Sõna
ja see muutub valguseks su elus, paljastades igasuguse pimeduse.
Palusin ka täna hommikul:
"Jumal, kui mu elus on mingitki pimedust,
lase oma valgusel paista selle peale.
Ära lase mul teha rumalaid asju, ilma, et ise sellest isegi teaksin."
Me peame paluma iseenda pärast.
Mitte vaid asjade pärast, mida koguaeg tahame,
aga selle pärast, et Jumal teeks oma tööd meis
ja muudaks meid
ning ka näitaks, mis on viltu.
Palu: "Jumal, tahan olla see, kes Sina tahad, et ma oleks."
Ilmas on kahte sorti stressis inimesi.
Ühed usuvad, et kui piisavalt tugevasti tahta,
loksub kõik imekombel paika.
Teised aga võtavad selles osas midagi ette.
Joycei raamat "Ülekoormatud" õpetab,
kuidas vabastada end stressi tekitavatest asjadest,
sest olgem ausad - elu ei muutu iseenesest!
Kuid Jumala abiga saad sa muuta oma lähenemist elule.
Raamat on tellitav Joyce'i kodulehelt.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.